C 45/154

P7_TA(2013)0117

Tekniset ja valvontatoimenpiteet Skagerrakissa ***I

Euroopan parlamentin lainsäädäntöpäätöslauselma 16. huhtikuuta 2013 ehdotuksesta Euroopan parlamentin ja neuvoston asetukseksi eräistä teknisistä ja valvontatoimenpiteistä Skagerrakissa sekä asetuksen (EY) N:o 850/98 ja asetuksen (EY) N:o 1342/2008 muuttamisesta (COM(2012)0471 – C7-0234/2012 – 2012/0232(COD))

(Tavallinen lainsäätämisjärjestys: ensimmäinen käsittely)

(2016/C 045/31)

Euroopan parlamentti, joka

ottaa huomioon Euroopan unionin toiminnasta tehdyn sopimuksen 294 artiklan 2 kohdan ja 43 artiklan 2 kohdan, joiden mukaisesti komissio on antanut ehdotuksen Euroopan parlamentille (C7-0234/2012),

(1) EUVL C 11, 15.1.2013, s. 87.

P7_TC1-COD(2012)0232

Euroopan parlamentin kanta, vahvistettu ensimmäisessä käsittelyssä 16. huhtikuuta 2013, Euroopan parlamentin ja neuvoston asetuksen (EU) N:o …/2013 antamiseksi eräistä teknisistä ja valvontatoimenpiteistä Skagerrakissa sekä neuvoston asetusten (EY) N:o 850/98 ja (EY) N:o 1342/2008 muuttamisesta

EUROOPAN PARLAMENTTI JA EUROOPAN UNIONIN NEUVOSTO, jotka

ottavat huomioon Euroopan unionin toiminnasta tehdyn sopimuksen ja erityisesti sen 43 artiklan 2 kohdan,

ottavat huomioon Euroopan komission ehdotuksen,

sen jälkeen kun esitys lainsäätämisjärjestyksessä hyväksyttäväksi säädökseksi on toimitettu kansallisille parlamenteille,

ottavat huomioon Euroopan talous- ja sosiaalikomitean lausunnon (1),

noudattavat tavallista lainsäätämisjärjestystä (2),

sekä katsovat seuraavaa:

(-1) Koska Skagerrak on ainoa jäsenvaltioiden ja kolmansien maiden jakama vesialue, joka ei kuulu kalastussopimusten piiriin, jolla sovelletaan kiintiöitä ja jolla kolmannet maat ovat asettaneet kaikkia saaliita koskevan purkamisvelvoitteen, on tarkoituksenmukaista laatia Skagerrakissa sovellettavia teknisiä ja valvontatoimenpiteitä koskevia erityissääntöjä, jotka poikkeavat unionissa yleisesti sovellettavista säännöistä. [tark. 1]

(1) Eräitä Skagerrakiin sovellettavia teknisiä ja valvontatoimenpiteitä olisi unionin ja Norjan 2 päivänä joulukuuta 2011 käymien kalastusneuvottelujen seurauksena muutettava hyödyntämismallien parantamiseksi sekä unionin ja Norjan säädösten yhdenmukaistamiseksi mahdollisuuksien mukaan.

(2) Unionin ja Norjan 28 päivänä kesäkuuta 2012 käymien kalastusneuvottelujen aikana täsmennettiin Skagerrakiin sovellettavia yhteisiä teknisiä ja valvontatoimenpiteitä sekä vahvistettiin luettelo kaikkien saaliiden purkamisvelvoitteen alaisista lajeista sekä asteittainen aikataulu kyseisten lajien sisällyttämiselle purkamisvelvoitteeseen. Komission olisi voitava poistaa lajeja kyseisestä luettelosta kuultuaan asiaankuuluvien sidosryhmien ja työryhmän näkökannat. Luetteloon ei pitäisi voida sisällyttää uusia lajeja ennen kuin toimenpiteet on arvioitu ensimmäisen kerran asetuksen tultua voimaan. [tark. 2]

(2 a) Kalastusalalle koituisi liiallista rasitusta siitä, että voimassa olevia sääntöjä muutettaisiin nykyisen kiintiövuoden aikana. Siksi muutoksia olisi sovellettava vasta seuraavan täyden kiintiövuoden alusta lähtien. Tällä asetuksella käyttöön otettavia säännöksiä olisi sovellettava 1 päivästä tammikuuta 2014. [tark. 3]

(3) Skagerrakissa sovellettaviin teknisiin toimenpiteisiin on tarpeen tehdä muutoksia tahattomien saaliiden ja poisheittämisen vähentämiseksi, koska nämä vaikuttavat kielteisesti meren elollisten luonnonvarojen kestävään kehitykseen.

(4) Olisi otettava käyttöön kaikkien pyyntirajoitusten alaisten lajien saaliiden purkamisvelvoite, lukuun ottamatta lajeja tai kalastuksia, joissa poisheitettyjen kalojen korkeasta eloonjäämisasteesta on tieteellistä näyttöä, tai kun tahattomasti saaliiksi saatujen lajien erottelu saaliista erikseen käsiteltäviksi aiheuttaa kalastajille kohtuuttoman suuren taakan.

(5) Kaikkien saaliiden purkamisjärjestelmä edellyttää huomattavia muutoksia nykyisiin kalastuksiin ja asianomaisten kalastuksien hoitoon. Sen vuoksi purkamisvelvoite olisi otettava käyttöön asteittain.

(6) Nuorten kalojen suojelemiseksi sekä kalatalousmarkkinoiden toiminnan ja sen varmistamiseksi, että säilyttämisen vähimmäisviitekokoa pienempien kalojen pyydystämisestä ei saa perusteetonta hyötyä, tällaisia saaliita olisi sallittava myytävän ainoastaan kalajauhoksi, lemmikkieläinten ruoaksi tai muiksi tuotteiksi, joita ei ole tarkoitettu ihmisravinnoksi, tai hyväntekeväisyystarkoituksiin.

(7) Jotta poisheittäminen loppuisi asteittain, pyydysten valikoivuutta olisi parannettava kasvattamalla muuttamalla pyydyksiä muun muassa siten, että kasvatetaan yleistä vähimmäissilmäkokoa pohjakalastuksessa säätäen kuitenkin poikkeuksista valikoivuusominaisuuksiltaan samanlaisten pyydysten sallimiseksi tällaisissa kalastuksissa, mukaan lukien valikointivälineet. [tark. 4]

(8) Jotta uusien teknisten toimenpiteiden vaikutus olisi paras mahdollinen ja jotta niitä voitaisiin seurata ja valvoa asianmukaisesti, on tarpeen rajoittaa pyydysten käyttöä Skagerrakissa.

(9) Skagerrakissa ja sen naapurialueilla sovellettavien lainsäädäntöjen välisen ristiriidan huomioon ottamiseksi ja sen varmistamiseksi, että Skagerrakissa sovellettavia teknisiä toimenpiteitä koskevia sääntöjä noudatetaan, on myös tarpeen vahvistaa eräitä toimenpiteitä, jotka koskevat tapauksia, joissa kalastusalus kalastaa saman kalastusmatkan aikana Skagerrakin lisäksi sellaisilla alueilla, joilla ei sovelleta Skagerrakia varten vahvistettuja uusia teknisiä toimenpiteitä.

(10) Tässä asetuksessa säädettyjen toimenpiteiden noudattamisen varmistamiseksi olisi vahvistettava erityisiä valvontatoimenpiteitä niiden toimenpiteiden lisäksi, joista säädetään yhteisön valvontajärjestelmästä, jonka tarkoituksena on varmistaa yhteisen kalastuspolitiikan sääntöjen noudattaminen, 20 päivänä marraskuuta 2009 annetussa neuvoston asetuksessa (EY) N:o 1224/2009 (3).

(11) Koska Skagerrak on varsin pieni kalastusalue, jolla tehdään lyhyitä kalastusmatkoja lähinnä pienemmillä aluksilla, asetuksen (EY) N:o 1224/2009 17 artiklassa edellytetyn ennakkoilmoituksen käyttö olisi laajennettava koskemaan kaikkia aluksia, joiden kokonaispituus on yli 10 metriä, ja ennakkoilmoitus olisi kalastuksien huomioon ottamiseksi tehtävä kaksi tuntia aikaisemmin.

(12) Kalastustoimien asianmukaisen seurannan varmistamiseksi ja erityisesti sen tarkistamiseksi, että kaikkien saalisrajoitusten alaisten kantojen saaliiden purkamisvelvoitetta noudatetaan, Skagerrakissa toimivilla aluksilla on tarpeen olla jäsenvaltioiden olisi otettava käyttöön sähköinen etävalvontajärjestelmä. Sähköisen etävalvontajärjestelmän olisi perustuttava automaattiseen valvontaan ja tietojen käsittelyssä olisi noudatettava tietosuojamääräyksiä ja tiedot olisi asetettava saataville tutkimustyötä varten. Valvontatoimien tehokkuutta arvioidaan kahden vuoden kuluttua tämän asetuksen voimaantulosta ja tällöin kuullaan asianomaisia sidosryhmiä, komissiota sekä seurantaa ja valvontaa käsittelevää työryhmää, kuten Euroopan unionin ja Norjan 3 päivänä joulukuuta 2010 tekemässä, kalastusneuvotteluissa sovittuja päätelmiä koskevassa yhteisesti sovitussa pöytäkirjassa (jäljempänä ”sovittu pöytäkirja”) on todettu. Komission olisi kerättyjen tietojen perusteella arvioitava, onko mahdollista ottaa käyttöön monipuolinen valvontajärjestelmä, jolla yhdenmukaistetaan yksittäiset järjestelyt. [tark. 5]

(13) Asianomaisten jäsenvaltioiden olisi uusien teknisten toimenpiteiden noudattamisen varmistamiseksi määriteltävä Skagerrakia varten valvonta- ja tarkastustoimenpiteet ja sisällytettävä ne kansallisiin valvontaohjelmiin.

(14) Uusien teknisten toimenpiteiden noudattamisen varmistamiseksi on syytä vahvistaa säännöt Skagerrakin kautta kulkeville aluksille.

(15) Olisi säädettävä, että komissio arvioi säännöllisesti teknisten toimenpiteiden asianmukaisuutta ja tehokkuutta. Tällaisten arvioiden olisi perustuttava jäsenvaltioiden raportteihin.

(16) Kalastuksen valikoivuuden edistämiseksi kaikkien saaliiden purkamisvelvoitteen yhteydessä on asianmukaista jättää Skagerrakissa toimivat alukset turskakantoja ja turskakantoja hyödyntävää kalastustoimintaa koskevan pitkän aikavälin suunnitelman vahvistamisesta 18 päivänä joulukuuta 2008 annetun neuvoston asetuksen (EY) N:o 1342/2008 (4) III luvussa säädetyn pyyntiponnistusjärjestelmän ulkopuolelle.

(17) On syytä säätää joustavuudesta, jotta kalastajat voivat mukautua Skagerrakissa sovellettavaan uuteen järjestelmään. TACien ja kiintiöiden vuosittaiseen hallinnoimiseen liittyvien lisäedellytysten käyttöönottamisesta 6 päivänä toukokuuta 1996 annetussa neuvoston asetuksessa (EY) N:o 847/96 (5) säädettyä vuosittaista sallittua joustavuutta ei tulisi pitää ylikalastuksena.

(18) Teknisen ja tieteellisen kehityksen huomioon ottamiseksi oikea-aikaisesti ja oikeasuhteisesti sekä eräiden toimenpiteiden joustavuuden varmistamiseksi ja kehittymisen sallimiseksi komissiolle olisi Euroopan unionin toiminnasta tehdyn sopimuksen 290 artiklan mukaisesti siirrettävä valta hyväksyä säädöksiä tiettyyn kantaan kuuluvien kalojen vapauttamista koskevan poikkeuksen tarkemmasta määrittelystä tapauksissa, joissa se on suotuisaa kannan kestävän elpymisen kannalta, kaikkien saaliiden purkamisvelvoitteen aikataulusta, velvoitteen alaisista kannoista ja liitteen II muuttamisesta säilyttämisen vähimmäisviitekokon osalta. On erityisen tärkeää, että komissio asiaa valmistellessaan toteuttaa asianmukaiset kuulemiset, myös asiantuntijatasolla. Komission olisi delegoituja säädöksiä valmistellessaan ja laatiessaan varmistettava, että asianomaiset asiakirjat toimitetaan Euroopan parlamentille ja neuvostolle yhtäaikaisesti, hyvissä ajoin ja asianmukaisesti. [tark. 6]

(19) Komission olisi delegoituja säädöksiä valmistellessaan ja laatiessaan varmistettava, että asianomaiset asiakirjat toimitetaan Euroopan parlamentille ja neuvostolle yhtäaikaisesti, hyvissä ajoin ja asianmukaisesti. [tark. 6]

(20) Jotta varmistettaisiin yhdenmukaiset edellytykset sekä oikea-aikainen reagointi kalastuksien todelliseen tilanteeseen ja käytettävissä oleviin tieteellisiin tietoihin, komissiolle olisi siirrettävä täytäntöönpanovalta pyydysten valikoivuuden määrittämistä ja sähköisen etävalvontajärjestelmän vähimmäisvaatimuksia koskevien teknisluonteisten säännösten osalta. Täytäntöönpanovaltaa olisi käytettävä yleisistä säännöistä ja periaatteista, joiden mukaisesti jäsenvaltiot valvovat komission täytäntöönpanovallan käyttöä, 16 päivänä helmikuuta 2011 annetun Euroopan parlamentin ja neuvoston asetuksen (EU) N:o 182/2011 (6) mukaisesti.

(21) Ottaen huomioon kielto pitää Skagerragissa eräitä lajeja aluksella tiettyinä aikoina ja tämän asetuksen soveltamisala kalavarojen säilyttämisestä nuorten meren eliöiden suojelemiseksi toteutettavien teknisten toimenpiteiden avulla 30 päivänä maaliskuuta 1998 annettuun neuvoston asetukseen (EY) N:o 850/98 (7) ja asetukseen (EY) N:o 1342/2008 on tarpeen tehdä eräitä muutoksia.

(22) Sen vuoksi asetuksia (EY) N:o 850/98 ja (EY) N:o 1342/2008 olisi muutettava,

OVAT HYVÄKSYNEET TÄMÄN ASETUKSEN:

I LUKU

YLEISET SÄÄNNÖKSET

1 artikla

Kohde ja soveltamisala

1. Tässä asetuksessa vahvistetaan uudet tekniset ja valvontatoimenpiteet Skagerrakissa Skagerrakin niillä alueilla, jotka kuuluvat jäsenvaltion oikeudenkäyttövallan piiriin . [tark. 7]

2. Tätä asetusta sovelletaan kaikkiin Skagerrakissa toimiviin kalastusaluksiin , jotka toimivat jäsenvaltion oikeudenkäyttövallan piiriin kuuluvilla Skagerrakin alueilla . [tark. 8]

2 artikla

Määritelmät

Asetuksen soveltamiseksi asetuksen (EY) N:o 850/98 2 ja 3 artiklassa ja elollisten vesiluonnonvarojen säilyttämisestä ja kestävästä hyödyntämisestä yhteisessä kalastuspolitiikassa 20 päivänä joulukuuta 2002 annetun neuvoston asetuksen (EY) N:o 2371/2002 (8) 3 artiklassa säädettyjen määritelmien lisäksi sovelletaan seuraavia määritelmiä: [tark. 9]

a) ”merroilla ja hummerimerroilla” tarkoitetaan äyriäisten tai kalojen pyydystämiseen tarkoitettuja häkkien tai korien muotoisia pieniä ansoja, joissa on yksi tai useampi suuaukko ja jotka on tehty eri materiaaleista ja jotka sijoitetaan merenpohjaan yksittäin tai riveihin ja kiinnitetään niiden sijainnin osoittaviin pinnalla kelluviin poijuihin;

b) ”säilyttämisen vähimmäisviitekoolla” tarkoitetaan tietyn lajin eläinten täysikasvuisten yksilöiden koon perusteella määriteltävää kokoa, jota pienempien saaliiden myynti sallitaan ainoastaan kalajauhoksi tai lemmikkieläinten ruoaksi tai muiksi tuotteiksi, joita ei ole tarkoitettu ihmisravinnoksi; [tark. 10]

c) ”troolin, ankkuroidun kierrenuotan tai vastaavan hinattavan verkon silmäkoolla” tarkoitetaan minkä tahansa sellaisen kalastusaluksella olevan verkonperän tai sen jatko-osan silmäkokoa, joka on kalastusaluksella auki levitetyn silmän kokoa ; [tark. 11]

d) ”verkonperällä” tarkoitetaan verkonperää sen suppeassa merkityksessä;

e) ”jatko-osalla” tarkoitetaan välineiden kiinnittämisestä trooleihin, ankkuroituihin kierrenuottiin ja vastaavanlaisiin verkkoihinkomission 6 päivänä joulukuuta 1984 annetun komission asetuksen (ETY) N:o 3440/84 (9) liitteessä määriteltyä pidennysosaa;

f) ”pohjatroolilla” tarkoitetaan pyydystä, jota vedetään aktiivisesti merenpohjassa yhdellä tai useammalla kalastusaluksella ja joka muodostuu verkosta, jolla on kartion tai pyramidin muotoinen runko (troolin runko), jonka takaosan sulkee verkonperä, ja joka pysyy vaakatasossa auki pohjaan kosketuksissa olevien trooliovien avulla tai, kun sitä vetää kaksi alusta, kyseisten alusten välisen etäisyyden avulla;

g) ”ankkuroidulla kierrenuotalla” tarkoitetaan vedettävää saartopyydystä, jota käytetään yhdestä tai kahdesta aluksesta kahden pitkän köyden (nuottaköydet) avulla, jotka on suunniteltu kokoamaan kalat kohti nuotan suuaukkoa. Tässä verkosta valmistetussa pyydyksessä, joka on muodoltaan ja kooltaan samankaltainen pohjatroolin kanssa, on kaksi pitkää sivua, runko ja verkonperä;

h) ”puomitroolilla” tarkoitetaan troolipyydystä, jonka verkko pidetään vaakatasossa avoinna teräs- tai puutangon eli puomin avulla, jonka verkko on varustettu pohjaköysillä ja ketjumatoilla tai pohjaketjuilla ja jota alus vetää pääkoneensa avulla pitkin pohjaa; [tark. 12]

i) ”pelagisella troolilla” tarkoitetaan pyydystä, jota vedetään välivedessä yhdellä tai useammalla kalastusaluksella; se muodostuu verkosta, jossa saalista ohjaa pienisilmäiseen perään isosilmäinen etuosa ja jonka kalastussyvyyttä säädellään troolianturilla ja aukinaisuutta vaakatasossa trooliovien avulla, jotka eivät tavallisesti kosketa merenpohjaa;

j) ”pelagisilla ja teollisilla lajeilla” tarkoitetaan silliä/silakkaa, makrillia, kilohailia, mustakitaturskaa, harmaaturskaa, tuulenkalaa tai piikkimakrillia.

j a) ”sähköisellä etävalvontajärjestelmällä” tarkoitetaan järjestelmää, jolla valvotaan kalastustoimintaa ja jota jäsenvaltion viranomaiset soveltavat; [tark. 13]

j b) ”tiedonkeruu- ja siirtolaitteilla” tarkoitetaan laitejärjestelmää, jolla kerätään tietoja ja siirretään ne sähköiseen etävalvontajärjestelmään ja johon sisältyy valvontakameroita, maailmanlaajuinen paikannusjärjestelmä (GPS), antureita ja lähetyslaitteita. [tark. 14]

II LUKU

TEKNISET SÄILYTTÄMISTOIMENPITEET

2 a artikla

Velvoite minimoida tahattomasti saaliiksi saatujen lajien ja nuorten kalojen saaliit

1. Jokaisen Skagerrakissa kalastustoimintaa harjoittavan on vältettävä mahdollisuuksien mukaan tahattomasti saaliiksi saatujen lajien saaliita ja liitteessä II vahvistetun säilyttämisen vähimmäisviitekoon alittavia saaliita esimerkiksi valitsemalla pyydykset huolellisesti ja harkitsemalla, missä ja milloin pyyntiä harjoitetaan.

2. Asianomaisten jäsenvaltioiden on toteutettava kaikki tarvittavat toimenpiteet minimoidakseen tahattomasti saaliiksi saatujen lajien saaliit ja liitteessä II vahvistetun säilyttämisen vähimmäisviitekoon alittavat saaliit, mukaan lukien 6 artiklassa tarkoitettujen valikoivampien pyydysten saataville asettaminen. [tark. 15]

2 b artikla

Kaikkien saaliiden rekisteröintiä ja niistä ilmoittamista koskeva velvoite

1. Jokaisen Skagerrakissa kalastustoimintaa harjoittavan on kirjattava kaikki saaliit lokikirjaan eritellen toisistaan

a) liitteessä I tarkoitettuihin kantoihin kuuluvat kalat;

b) tällaisten kantojen vähimmäisviitekoon alittavat saaliit; sekä

c) muihin kantoihin kuuluvat kalat.

2. Kaikista 1 kohdan mukaisesti kirjatuista saaliista on ilmoitettava komissiolle tai lippujäsenvaltion viranomaisille. [tark. 16]

3 artikla

Velvoite purkaa aluksesta kaikki saaliit

1. Poiketen siitä, mitä asetuksen (EY) N:o 850/98 19 artiklan 1 kohdassa säädetään, kaikki liitteessä I lueteltujen kalakantojen saaliit on nostettava kalastusalukselle, säilytettävä aluksella ja purettava aluksesta kyseisessä liitteessä esitetyssä aikataulussa, paitsi jos tällaisten kantojen poisheitettyjen kalojen eloonjäämisaste on korkea tai ei-toivottujen kalojen erottelu saaliista erikseen käsiteltäviksi aiheuttaa kalastajille kohtuuttoman suuren taakan.

1 a. Sen estämättä, mitä kaikkien saaliiden rekisteröintivelvoitteesta 2 b artiklassa säädetään, tämän artiklan 1 kohdassa olevaa kaikkien saaliiden aluksesta purkamista koskevaa velvoitetta ei sovelleta sellaisiin kalastuksiin, joissa on 4 kohdan mukaisesti vahvistettu, että kalojen eloonjäämisaste on korkea edellyttäen, että ne voidaan erottaa pääsaaliista.

2. Sen estämättä, mitä 1 kohdassa säädetään, ja asetuksen (EY) N:o 850/98 19 artiklan 1 kohdasta poiketen silloin kun kalastetaan pyydyksillä, joiden silmäkoko on enintään 32 millimetriä, kaikki kantojen saaliit on nostettava kalastusalukselle, säilytettävä aluksella ja purettava aluksesta, mukaan lukien kannat, joihin ei sovelleta purkamisvelvoitetta joita ei ole mainittu liitteessä I .

3. Edellä olevaa 1 kohtaa ei sovelleta merroilla tai hummerimerroilla kalastukseen.

4. Siirretään komissiolle valta antaa delegoituja säädöksiä liitteen I muuttamiseksi tieteellisen tiedon kehityksen sekä tämän asetuksen soveltamisesta saatujen kokemusten perusteella; tai silloin kun kalastajille aiheutuva taakka osoittautuu kohtuuttomaksi suhteessa hyötyihin. liitteeseen I ei kuitenkaan saa lisätä uusia lajeja ennen kuin 15 artiklan mukainen ensimmäinen uudelleen arviointi on saatettu päätökseen . Siirretään komissiolle valta antaa delegoituja säädöksiä siitä, milloin saalis voidaan vapauttaa 1 a kohdan mukaisesti. Komissio varmistaa ennen tällaisten delegoitujen säädösten antamista, että kaikki kalastustoimintaan Skagerrakissa osallistuvat sovittavat toimintansa asianmukaisesti yhteen, jotta voidaan varmistaa, että koko Skagerrakissa sovelletaan samoja määräyksiä.

Kyseiset delegoidut säädökset on annettava 16 artiklan mukaisesti. [tark. 17]

4 artikla

Kiintiöiden hallinnointia koskevat erityisedellytykset

1. Kaikki 3 artiklassa tarkoitetut unionin kalastusalusten kantojen saaliit on purkamispaikasta riippumatta luettava osaksi lippujäsenvaltioon kyseisen kalakannan tai kalakantaryhmän osalta sovellettavia kiintiöitä.

2. Jäsenvaltion on varmistettava, että Skagerrakissa toimivien kalastusalusten käytettävissä on kiintiö kaikille purkamisvelvoitteen alaisille kannoille, joita ne saattavat saada saaliiksi, ottaen huomioon alusten todennäköiset saaliskoostumukset.

3. Jäsenvaltion on varmistettava, että sen lipun alla purjehtivat alukset, joilla on aluksella kalaa, johon asianomaisella jäsenvaltiolla ei ole kiintiötä, lopettavat kalastuksen välittömästi ja palaavat satamaan. [tark. 18]

5 artikla

Nuorten kalojen käsittely

1. Jos 3 artiklan soveltamisalaan kuuluvalle kannalle on vahvistettu säilyttämisen vähimmäisviitekoko, kyseisen kannan saaliiden, jotka ovat säilyttämisen vähimmäisviitekokoa pienempiä, myynti sallitaan ainoastaan kalajauhoksi, lemmikkieläinten ruoaksi tai muiksi tuotteiksi, joita ei ole tarkoitettu ihmisravinnoksi, tai hyväntekeväisyystarkoituksiin. Jos tällaiset saaliit on varastoitava ennen niiden hävittämistä, ne on varastoitava erilleen saaliista, jotka ovat säilyttämisen vähimmäisviitekokoa suurempia. [tark. 19]

2. Liitteessä II vahvistetaan säilyttämisen vähimmäisviitekoot kannoille Skagerrakissa.

3. Siirretään komissiolle valta antaa 16 artiklan mukaisesti delegoituja säädöksiä liitteen II muuttamiseksi, tieteellisen tiedon kehityksen perusteella jotta voidaan varmistaa Skagerrakissa harjoitettavan kalastuksen kaikkien osapuolten kuulemisen jälkeen, että säilyttämisen vähimmäisviitekoot ovat sopusoinnussa kyseisen lajin täysikasvuisten yksilöiden koon kanssa, ja tarkistaa silmäkoko . Komissio pyrkii delegoituja säädöksiä antaessaan vahvistamaan yhdessä Norjan kanssa yhteiset säilyttämisen vähimmäisviitekoot tasapuolisten toimintaedellytysten luomiseksi. [tark. 20]

Kyseiset delegoidut säädökset on annettava 16 artiklan mukaisesti.

6 artikla

Pyydysten tekniset tiedot

1. On kiellettyä pitää aluksella tai käyttää pohjatrooleja, ankkuroituja kierrenuottia, puomitrooleja tai vastaavia hinattavia verkkopyydyksiä, joiden silmäkoko on alle 120 mm.

2. Poiketen siitä, mitä 1 kohdassa säädetään,

a) jos pyydyksen valikoivuusominaisuudet ovat samat kuin 1 kohdassa esitettyjen pyydysten ja tämä on vahvistettu koekalastuksessa tai tieteellis-teknis-taloudellisen kalastuskomitean arviossa, sitä voidaan käyttää,

b) jos troolin vähimmäissilmäkoko on alle enintään 32 mm, sitä voidaan käyttää, edellyttäen että pelagisten ja teollisten lajien kalastuksessa; jos kuitenkin milloin tahansa kalastusmatkan aikana aluksella pidettävän saaliin koostumuksesta yli 50 alle 80 prosenttia on yhtä tai useampaa pelagista tai teollista lajia , kalastusaluksen on palattava satamaan . [tark. 21]

3. Siirretään komissiolle valta antaa täytäntöönpanosäädöksiä, jotta se voi tehdä päätöksiä pyydyksistä, mukana lukien kyseisiin pyydyksiin kiinnitettävät valikointivälineet, joita voidaan käyttää, koska niiden valikoivuusominaisuudet ovat samat kuin 1 kohdassa esitettyjen pyydysten.

Kyseiset täytäntöönpanosäädökset on annettava 17 artiklan mukaisesti.

7 artikla

Pyydyksen käyttöön liittyvät rajoitukset

1. Skagerrakissa toimiva kalastusalus saa käyttää yhdellä kalastusmatkalla ainoastaan yhtä pyydystä.

2. Poiketen siitä, mitä 1 kohdassa säädetään, kalastusalukset voivat käyttää mitä tahansa 6 artiklan 1 kohdassa ja 2 kohdan a alakohdassa säädettyjen pyydysten yhdistelmää.

3. Edellä 1 kohdassa tarkoitetut alukset voivat pitää aluksella useampaa kuin yhtä pyydystä, jos ne säilyttävät käyttämättömiä verkkoja asetuksen (EY) N:o 1224/2009 47 artiklan mukaisesti.

8 artikla

Skagerrakissa ja muilla alueilla tehdyt kalastusmatkat

1. Poiketen siitä, mitä asetuksen (EY) N:o 850/98 4 ja 15 artiklassa, 19 artiklan 1 kohdassa sekä 35, 36 ja 37 artiklassa säädetään, tätä lukua sovelletaan aluksen koko kalastusmatkan ajan myös muihin alueisiin kuin Skagerrakiin.

2. Edellä olevaa 1 kohtaa sovelletaan johonkin muuhun alueeseen ainoastaan, jos alus kalastaa saman kalastusmatkan aikana sekä Skagerrakissa että asianomaisella muulla alueella.

III LUKU

VALVONTATOIMENPITEET

9 artikla

Suhde muihin asetuksiin

Tässä luvussa säädettyjä valvontatoimenpiteitä sovelletaan neuvoston asetuksessa (EY) N:o 1005/2008 (10), neuvoston asetuksessa (EY) N:o 1006/2008 (11) ja asetuksessa (EY) N:o 1224/2009 säädettyjen toimenpiteiden lisäksi, jollei tämän luvun artikloissa toisin säädetä.

10 artikla

Ennakkoilmoitus

1. Poiketen siitä, mitä asetuksen (EY) N:o 1224/2009 17 artiklassa säädetään, tämän asetuksen 3 artiklan soveltamisalaan kuuluvia kalakantoja aluksella pitävien unionin kalastusalusten päälliköiden on toimitettava lippujäsenvaltionsa toimivaltaisille viranomaisille asetuksen (EY) N:o 1224/2009 17 artiklan 1 kohdassa tarkoitetut tiedot kaksi tuntia ennen satamaan saapumista.

2. Poiketen siitä, mitä komission asetuksen (EY) N:o 1010/2009 (12) 1 artiklassa säädetään, tämän asetuksen 3 artiklan soveltamisalaan kuuluvia kalakantoja aluksella pitävien kolmansien maiden kalastusalusten päälliköiden on toimitettava sen jäsenvaltion, jonka satamaa ne haluavat käyttää, toimivaltaisille viranomaisille asetuksen (EY) N:o 1005/2008 6 artiklan 1 kohdassa tarkoitetut tiedot kaksi tuntia ennen satamaan saapumista.

11 artikla

Sähköinen etävalvonta

1. Jäsenvaltioilla on oltava käytössään sähköinen etävalvontajärjestelmä, jolla ne valvovat lippunsa alla purjehtivien kalastusalusten kalastustoimintaa Skagerrakissa.

2. Jotta Ennen kuin kalastusaluksen, jonka kokonaispituus on yli 12 metriä ja joka harjoittaa kalastustoimintaa unionin vesiin kuuluvilla Skagerrakin alueilla , voidaan sallia lähtevän satamasta, sillä on oltava asennettuna täysin toimiva sähköinen etävalvontajärjestelmä, jossa on riittävä määrä valvontakameroita, maailmanlaajuinen paikantamisjärjestelmä ( GPS), ja antureita ja tiedonkeruu- ja siirtolaitteet .

3. Edellä olevaa 2 kohtaa sovelletaan seuraavassa aikataulussa:

a) 1 päivästä tammikuuta 2014 1 päivästä tammikuuta 2015 kokonaispituudeltaan yli 15 metriä pitkiin unionin kalastusaluksiin;

b) 1 päivästä heinäkuuta 2015 1 päivästä heinäkuuta 2016 kokonaispituudeltaan yli 12 metriä pitkiin unionin kalastusaluksiin.

4. Siirretään komissiolle valta antaa täytäntöönpanosäädöksiä seuraavista sähköiseen etävalvontajärjestelmään liittyvistä seikoista: järjestelmän luotettavuus ja tekniset tiedot, tallennettavat ja käsiteltävät tiedot, järjestelmän käytön valvonta tai muut sen toimintaan tarvittavat tekijät. Valvontakameroiden tallentamat tiedot on käsiteltävä automaattisella kuvantunnistusohjelmistolla ja asiassa sovellettavien tietosuojamääräysten ja -periaatteiden mukaisesti.

5. Euroopan meri- ja kalatalousrahastosta myönnetään tukea valvontakameroiden, maailmanlaajuisen paikantamisjärjestelmän (GPS), antureiden ja tiedonkeruu- ja siirtolaitteiden asentamiseen.

6. Komissio voi antaa täytäntöönpanosäädöksiä seuraavista sähköiseen etävalvontajärjestelmään liittyvistä seikoista: järjestelmän luotettavuus ja tekniset tiedot, tallennettavat ja käsiteltävät tiedot, järjestelmän käytön valvonta tai muut sen toimintaan tarvittavat tekijät.

Kyseiset täytäntöönpanosäädökset on annettava 17 artiklan mukaisesti 2 kohdassa tarkoitettua tarkastelumenettelyä noudattaen . [tark. 22]

12 artikla

Valvonta- ja tarkastussuunnitelma

1. Jäsenvaltioiden on vahvistettava liitteen III mukaisia valvonta- ja tarkastustoimenpiteitä sen varmistamiseksi, että tässä asetuksessa tarkoitettuja edellytyksiä noudatetaan kuuden kuukauden kuluttua tämän asetuksen voimaantulosta.

2. Valvonta- ja tarkastustoimenpiteet on sisällytettävä asetuksen (EY) N:o 1224/2009 46 artiklassa säädettyyn kansallisen valvontaohjelmaan, jota sovelletaan asetuksessa (EY) N:o 1342/2008 säädettyyn turskakantoja koskevaan monivuotiseen suunnitelmaan.

13 artikla

Kauttakulku

Skagerrakin kautta kulkevien kalastusalusten, jotka pitävät aluksella muilta alueilta kuin Skagerrakista pyydettyä kalaa, on kiinnitettävä ja varastoitava verkot asetuksen (EY) N:o 1224/2009 47 artiklan mukaisesti.

IV LUKU

UUDELLEENTARKASTELU

14 artikla

Jäsenvaltioiden raportit

Asianomaisten jäsenvaltioiden on tämän asetuksen voimaantuloa seuraavana kolmantena vuonna … päivään …kuuta … (13) mennessä ja sen jälkeen joka kolmas vuosi raportoitava komissiolle tämän asetuksen täytäntöönpanosta. Ensimmäisessä raportissa on keskityttävä erityisesti toimenpiteisiin, joita jäsenvaltiot ovat toteuttaneet minimoidakseen tahattomasti saaliiksi saatujen lajien saaliit ja liitteessä II vahvistetun säilyttämisen vähimmäisviitekoon alittavat saaliit. [tark. 23]

15 artikla

Suunnitelman arviointi

Komissio arvioi 14 artiklassa tarkoitettujen jäsenvaltioiden raporttien ja tieteellisten lausuntojen sekä tieteellis-teknis-taloudellisen kalastuskomitean (STECF), Kansainvälisen merentutkimusneuvoston (ICES) ja Pohjanmeren alueellisen neuvoa-antavan toimikunnan neuvojen perusteella toimenpiteiden vaikutuksen asianomaisiin kantoihin ja kalastuksiin raporttien saamisvuotta seuraavana vuonna. Ensimmäisessä arvioinnissa on keskityttävä siihen, edistetäänkö asetuksen toimenpiteillä riittävästi kantojen kestävää säilyttämistä ja tarvitaanko lisätoimenpiteitä tahattomasti saaliiksi saatujen lajien saaliiden ja liitteessä II vahvistetun säilyttämisen vähimmäisviitekoon alittavien saaliiden minimoimiseksi, ja siihen, mitkä ovat kalastusalaan kohdistuvat yhteiskunnalliset ja taloudelliset vaikutukset. [tark. 24]

V LUKU

MENETTELYSÄÄNNÖKSET

16 artikla

Siirretyn säädösvallan käyttäminen

1. Siirretään komissiolle valta antaa delegoituja säädöksiä tässä artiklassa säädetyin edellytyksin.

2. Valta hyväksyä 3 artiklan 4 kohdassa ja 5 artiklan 3 kohdassa tarkoitettuja delegoituja säädöksiä siirretään komissiolle määräämättömäksi ajaksi kolmen vuoden ajaksi … (14) lukien . Komissio laatii siirrettyä säädösvaltaa koskevan kertomuksen viimeistään yhdeksän kuukautta ennen kolmen vuoden kauden päättymistä. Säädösvallan siirtoa jatketaan ilman eri toimenpiteitä samanpituisiksi kausiksi, jollei Euroopan parlamentti tai neuvosto vastusta tällaista jatkamista viimeistään kolme kuukautta ennen kunkin kauden päättymistä. [tark. 25]

3. Euroopan parlamentti tai neuvosto voi milloin tahansa peruuttaa 3 artiklan 4 kohdassa ja 5 artiklan 3 kohdassa tarkoitetun säädösvallan siirron. Peruuttamispäätöksellä lopetetaan tuossa päätöksessä mainittu säädösvallan siirto. Päätös tulee voimaan sitä päivää seuraavana päivänä, jona se julkaistaan Euroopan unionin virallisessa lehdessä, tai jonakin myöhempänä, päätöksessä mainittuna päivänä. Päätös ei vaikuta aiemmin annettujen delegoitujen säädösten voimassaoloon.

4. Heti kun komissio on antanut delegoidun säädöksen, komissio antaa sen tiedoksi yhtäaikaisesti Euroopan parlamentille ja neuvostolle.

5. Edellä olevan 3 artiklan 4 kohdan ja 5 artiklan 3 kohdan nojalla annettu delegoitu säädös tulee voimaan ainoastaan, jos Euroopan parlamentti tai neuvosto ei ole kahden kuukauden kuluessa siitä, kun asianomainen säädös on annettu tiedoksi Euroopan parlamentille ja neuvostolle, ilmaissut vastustavansa sitä tai jos sekä Euroopan parlamentti että neuvosto ovat ennen mainitun määräajan päättymistä ilmoittaneet komissiolle, että ne eivät vastusta säädöstä. Euroopan parlamentin tai neuvoston aloitteesta määräaikaa pidennetään kahdella kuukaudella.

17 artikla

Komitea

1. Komissiota avustaa asetuksen (EY) N:o 2371/2002 30 artiklalla perustettu kalastus- ja vesiviljelyalan komitea. Kyseinen komitea on asetuksessa (EU) N:o 182/2011 tarkoitettu komitea.

2. Kun viitataan tähän kohtaan, sovelletaan asetuksen (EU) N:o 182/2011 5 artiklaa.

VI LUKU

MUUTOKSET

18 artikla

Asetuksen (EY) N:o 850/98 muutokset

Muutetaan asetus (EY) N:o 850/98 seuraavasti:

1. Poistetaan 4 artiklan a alakohdan ii alakohdasta ja 35 artiklasta sana ”Skagerrakissa” sekä liitteen IV otsikosta sana ”Skagerrak”.

2. Poistetaan 38 artikla.

3. Korvataan liitteessä X olevan B kohdan otsikko seuraavasti: ”B. TIETTYJEN SILMÄKOKOYHDISTELMIEN KÄYTTÖÄ KOSKEVAT EHDOT KATTEGATISSA”

19 artikla

Asetuksen (EY) N:o 1342/2008 muutokset

Muutetaan asetus (EY) N:o 1342/2008 seuraavasti:

1. Lisätään 11 artiklan 1 kohtaan alakohta seuraavasti: ”Ensimmäisessä alakohdassa tarkoitettua pyyntiponnistusjärjestelmää ei sovelleta 1 päivästä tammikuuta 2013 1 päivästä tammikuuta 2014 alkaen Skagerrakiin.”[tark. 26]

2. Lisätään 12 artiklan 5 kohtaan alakohta seuraavasti: ”Kun Skagerrak jätetään pyyntiponnistusjärjestelmän ulkopuolelle 11 artiklan 1 kohdan toisen alakohdan mukaisesti, pyyntiponnistusta, joka voidaan liittää Skagerrakiin ja joka vaikutti osaltaan perustason pyyntiponnistuksen vahvistamiseen, ei oteta enää huomioon suurimman sallitun pyyntiponnistuksen vahvistamisessa.”

VII LUKU

POIKKEUKSET

20 artikla

Poikkeukset asetuksesta (EY) N:o 847/96

1. Poiketen siitä, mitä

a) asetuksen (EY) N:o 847/96 3 artiklan 3 kohdassa säädetään, jos yli 75 prosenttia tämän asetuksen 3 artiklan soveltamisalaan kuuluvan kannan kiintiöstä on käytetty ennen sen soveltamisvuoden 31 päivää lokakuuta, tällaisen kiintiön saanut jäsenvaltio voi pyytää komissiolta lupaa purkaa aluksesta lisämääriä saman kannan kaloja, jotka vähennetään kyseisen kannan seuraavan vuoden kiintiöstä; tätä varten sen on ilmoitettava tarvittava lisämäärä (”lainaaminen”), ja

b) asetuksen (EY) N:o 847/96 4 artiklan 2 kohdassa säädetään, asianomaisen kiintiön saanut jäsenvaltio voi ennen kyseisen kiintiön soveltamisvuoden 31 päivää lokakuuta pyytää komissiota pidättämään osan kiintiöstään ja siirtämään sen seuraavalle vuodelle (”tallettaminen”).

Edellä a ja b alakohdassa tarkoitetut määrät voivat olla enintään

i) 20 % asianomaisesta kiintiöstä vuonna 2013 2014 ;

ii) 15 % asianomaisesta kiintiöstä vuonna 2014 2015 ; ja

iii) 10 % asianomaisesta kiintiöstä vuodesta 2015 2016 alkaen. [tark. 27]

2. Edellä olevan 1 kohdan mukaisesti lainattua lisämäärää ei pidetä sallittujen purettujen määrien ylityksenä asetuksen (EY) N:o 1224/2009 105 artiklassa säädettyjen vähennysten laskemiseksi.

VIII LUKU

LOPPUSÄÄNNÖKSET

21 artikla

Tämä asetus tulee voimaan sitä päivää seuraavana päivänä, jona se julkaistaan Euroopan unionin virallisessa lehdessä.

Tätä asetusta sovelletaan 1 päivästä tammikuuta 2014.

Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa. Tehty Euroopan parlamentin puolesta Puhemies Neuvoston puolesta Puheenjohtaja

(1) EUVL C 11, 15.1.2013, s. 87.

(2) Euroopan parlamentin kanta, vahvistettu 16. huhtikuuta 2013.

(3) EUVL L 343, 22.12.2009, s. 1.

(4) EUVL L 348, 24.12.2008, s. 20.

(5) EYVL L 115, 9.5.1996, s. 3.

(6) EUVL L 55, 28.02.2011, s. 13.

(7) EUVL L 125, 27.4.1998, s. 1.

(8) EUVL L 358, 31.12.2002, s. 59.

(9) EYVL L 318, 7.12.1984, s. 23.

(10) EUVL L 286, 29.10.2008, s. 1.

(11) EUVL L 286, 29.10.2008, s. 33.

(12) EUVL L 280, 27.10.2009, s. 5.

(13) Kaksi vuotta tämän asetuksen voimaantulosta.

(14) Tämän asetuksen voimaantulopäivä.

LIITE I Luettelo lajeista, jotka sisällytetään asteittain purkamisvelvoitteen pariin Nimi Tieteellinen nimi Soveltamisen alkamispäivä Turska Gadus morhua 1.1.2013 1.1.2014 Kolja Melanogrammus aeglefinus 1.1.2013 1.1.2014 Silli ja silakka Clupea harengus 1.1.2013 1.1.2014 Makrilli Scomber scombrus 1.1.2013 1.1.2014 Pohjankatkarapu Pandalus borealis 1.1.2013 1.1.2014 Seiti Pollachius virens 1.1.2013 1.1.2014 Kilohaili Sprattus sprattus 1.1.2013 1.1.2014 Valkoturska Merlangius merlangus 1.1.2013 1.1.2014 Kummeliturska Merluccius merluccius 1.1.2013 1.1.2014 Molva Molva molva 1.1.2013 1.1.2014 Merikrotti Lophius piscatorius. 1.1.2013 1.1.2014 Lyyraturska Pollachius pollachius 1.1.2013 1.1.2014 Lestikala Coryphaenoides rupestris 1.1.2013 1.1.2014 Tylppäpyrstömolva Molva dypterygia 1.1.2013 1.1.2014 Keila Brosme brosme 1.1.2013 1.1.2014 [tark. 28] Punakampela Pleuronectes platessa 1.1.2015 1.1.2016 Mustaeväkampela Glyptocephalus cynoglossus 1.1.2015 1.1.2016 Liejukampela Hippoglossoides platessoides 1.1.2015 1.1.2016 Mustakitaturska Micromesistius poutassou 1.1.2015 1.1.2016 Harmaaturska Trisopterus esmarkii 1.1.2015 1.1.2016 Hopeakuore Argentina spp. 1.1.2015 1.1.2016 Meriantura Solea solea 1.1.2015 1.1.2016 Keisarihummeri Nephrops norvegicus 1.1.2015 1.1.2016 Silokampela Scophthalmus rhombus 1.1.2015 1.1.2016 Hietakampela Limanda limanda 1.1.2015 1.1.2016 Piikkikampela Scophthalmus maximus 1.1.2015 1.1.2016 Pikkupääkampela Microstomus kitt 1.1.2015 1.1.2016 Tuulenkala Ammodytidae 1.1.2015 1.1.2016 Piikkimakrilli Trachurus trachurus 1.1.2015 1.1.2016 Rauskut (muut kuin ne, jotka on luetteloitu kalastusmahdollisuusasetuksissa lajeiksi, jotka on päästettävä vapaaksi) Raja spp. 1.1.2015 1.1.2016 Kampela Platichthys flesus 1.1.2015 1.1.2016 Merikissa Anarhichas lupus 1.1.2015 1.1.2016 Suomuturska Phycis blennoides 1.1.2015 1.1.2016 Rasvakala Cyclopterus lumpus 1.1.2015 1.1.2016 Punasimput Sebastes spp. 1.1.2015 1.1.2016 [tark. 29]

LIITE II Säilyttämisen vähimmäisviitekoko Laji Säilyttämisen vähimmäisviitekoko Turska (Gadus morhua) 30 cm Kolja (Melanogrammus aeglefinus) 27 cm Valkoturska (Merlangus merlangus) 23 cm Seiti (Polachius virensis) 30 cm Silli ja silakka (Clupea harengus) 18 cm Makrillit (Scomber spp.) 20 cm Kummeliturska (Merluccius merluccius) 30 cm Molva (Molva molva) 63 cm Tylppäpyrstömolva (Molva dypterygia) 70cm Lyyraturska (Pollachius pollachius) 30cm Punakampela (Pleuronectes platesus) 27 cm Merianturat (Solea spp.) 24 cm Piikimakrillit (Trachurus spp.) 15 cm